唐詢

唐詢 ， 字彥猷 ，  ， 杭州錢塘人 ， 祖籍北海郡平壽縣 。 北宋政治人物 。 北宋五豸唐門人物之一 。 按 《 宋史唐肅傳 》 ： 「 肅子詢 ， 字彥猷 ， 以父蔭爲將作監主簿 。 天聖中 ， 詔許天下士獻文章 ， 應詔者百數 ， 有司第其善者 ， 詢數人而已 ， 詔賜進士及第 ， 知長興縣 。 後以太常博士知歸州 ， 用翰林學士吳育薦 ， 爲御史 ， 未至 喪母 。 服除 ， 育方參政事 ， 宰相賈昌朝與詢有親嫌 ， 育數言詢用故事當罷御史 ， 昌朝欲留詢 ， 不得已以知廬州 。 中丞張方平奏留詢 ， 育爭不能得 ， 詢由是怨育而附昌朝 。 後詢終以故事罷御史 ， 除尚書工部員外郎 、 直史館 、 知湖州 ， 徙江西轉運使 ， 移福建路 。 還爲三司戶部判官 ， 又判磨勘司 。 出爲江東轉運使 、 知制誥 。 以參知政事曾公亮親嫌 ， 出知蘇州 ， 徙杭州 、 青州二州 ， 進翰林侍讀學士 ， 累遷右諫議大夫 。 召還 ， 勾當三班院 、 判太常寺 ， 進給事中 。 治平元年十月九日 ， 薨於京師 ， 年六十 。 詔贈禮部侍郎 ， 予四子官 ， 賻贈加等 。 始娶蕭氏 ， 再娶陳氏 。 子四人 ， 女三人 。 唐詢曾於1033年接替楊備任華亭縣知縣一職 ， 1036年由錢括接任 。 父唐肅 ， 北宋五豸唐門人物之一 。 兄弟四人 ， 唐詢排行老大 ， 有弟詔 、 諲 、 諷 。